**A Kormányablak Buszon intézhető ügyek tekintetében az alábbi fontos tudnivalókról tájékoztatom:**

* **Személyazonosító igazolvány igénylése** 14 éves kor alatt mindkét törvényes képviselő jelenlétében történhet, amennyiben ez nem oldható meg, a mellékelt szülői hozzájáruló nyilatkozat kitöltése szükséges. 14 év feletti kérelmező önállóan intézheti az okmány igénylését.
* Az eljárás illetékmentes.
* Az ügyintézés megkönnyítése érdekében, akinek nem kártyaformátumú személyazonosító igazolványa van, célszerű a születési, és ha van, a házassági anyakönyvi kivonatot magával hoznia.
* Ha a **vezetői engedély** lejárt, orvosi alkalmassági vélemény becsatolása szükséges.
* A gépjárművezetői engedély kiadására irányuló eljárás illetéke 4000 forint. Az öregségi nyugdíjkorhatárt betöltött kérelmező esetében, valamint ha az egészségügyi hatóság előírása alapján a vezetői engedély érvényessége 1 év vagy annál rövidebb, a vezetői engedély kiadásának illetéke 1500 forint.
* A gépjárművezetői engedély kiadása **első alkalommal illetékmentes.** Az ügyintézéshez szükséges az elsősegélynyújtási ismeretek megszerzésének igazolása, vagy annak megszerzése alóli mentesség igazolása.
* Vezetői engedély eltulajdonítása esetén a pótláshoz szükséges a rendőrségi jegyzőkönyv bemutatása.
* A **magánútlevél** igényléséhez 18 év alatti gyermek esetén mindkét törvényes képviselő személyes megjelenése, valamint a gyermek születési anyakönyvi kivonatának bemutatása szükséges.
* A magánútlevél kiadásának illetéke 5 évre 7500 forint, 10 évre, 14 000 forint.

A kérelem benyújtásának időpontjában 18. életévét be nem töltött személy magánútlevelének kiadásának illetéke 2500 forint.

Ha a kérelem benyújtásának időpontjában

a) három vagy több kiskorú gyermeket háztartásában nevelő törvényes képviselő esetén a kiskorú gyermek magánútlevele kiadásának illetéke 500 forint;

b) két kiskorú gyermeket háztartásában nevelő törvényes képviselő esetén a kiskorú gyermek magánútlevele kiadásának illetéke 1250 forint.

Illetékmentes a 65. életévét betöltött személy magánútlevele.

* **Ügyfélkapu** regisztrációhoz érvényes arcképes okmány és érvényes email cím szükséges.
* **Diákigazolvány** igazolvány igénylése 14 év alatti kérelmező esetén, ha a gyermek már rendelkezik személyazonosító igazolvánnyal vagy útlevéllel, az egyik törvényes képviselő jelenléte szükséges. Amennyiben a gyermek még nem rendelkezik ezen okmányok valamelyikével, mindkét törvényes képviselő megjelenése szükséges. 14 év feletti kérelmező önállóan járhat el az ügyben.
* **Lakcímbejelentéshez** a kitöltött nyomtatvány, nem saját tulajdon esetén a tulajdonos által aláírt bejelentő lap kitöltése, valamint az előző lakcímigazolvány leadása szükséges.

**A kormányablakok elérhetősége, valamint a feladatkörök részletes leírása megtalálható a kormanyablak.hu**, **illetve a magyarorszag.hu webes felületen.**

**A Kormányzati Ügyfélvonal telefonos elérhetőségei:**

* Magyarországról: 1818
* Külföldről: +36 (1) 550-1858
* E-mail cím: 1818@1818.hu
* Sms-száma: 1818
* Fax: 36 (1) 550-1819